
Kunszentmiklós Város

Önkormányzata

6090 Kunszentmiklós, Kálvin tér 12.

Tel.: 76/551-010, Fax.: 76/550-150

E-mail: jegyzo@kunszentmiklos.hu
Iktatószám: Iga/943-9/2026.

ELŐTERJESZTÉS

 a Képviselő-testület

2026. szeptember 30-i soron következő/rendkívüli ülésére
Tárgy:
A KEHOP_PLUSZ-2.2.1-25 „Zöld-kék infrastruktúra fejlesztések településeken” című pályázati felhívás keretében benyújtott „A kunszentmiklósi Bak-ér revitalizációja” című pályázathoz kapcsolódó tájépítészeti feladatok ellátására vonatkozó tervezői ajánlat elfogadása
Előterjesztő:

Lesi Árpád polgármester

Készítette:

Őri-Tóth Ágnes – városüzemeltetési ügyintéző
Tárgyalja:

Pénzügyi Bizottság

Városszépítő, Turisztikai és Kulturális Bizottság

Ügyrendi, Szociális, Egészségügyi és Egyházügyi Bizottság

Ifjúsági és Sport Bizottság

Határozat
Rendelet

Az elfogadáshoz szükséges döntés típusa: 
határozat esetén egyszerű többségű szavazat






rendelet esetén minősített többségű szavazat

Nyílt ülés

Zárt ülés
Tisztelt Képviselő-testület!

Kunszentmiklós Város Önkormányzata a KEHOP_PLUSZ-2.2.1-25 „Zöld-kék infrastruktúra fejlesztések településeken” című pályázati felhívás keretében „A kunszentmiklósi Bak-ér revitalizációja” címmel pályázati kérelmet nyújtott be.

A pályázati kérelem benyújtása megtörtént, azt a közreműködő szervezet befogadta. A pályázat jelenleg Tervzsűri I. fázisban van. A pályázati eljárás során egy kör hiánypótlásra is sor került, amelynek teljesítése megtörtént.

A pályázati felhívásban meghatározott szakmai követelmények teljesítéséhez szükséges a zöld-kék infrastruktúra fejlesztésekben megfelelő szakmai tapasztalattal rendelkező tájépítész tervező bevonása. A tájépítész szakember közreműködése a projekt szakmai megalapozottsága, a szükséges tervdokumentáció elkészítése, valamint a Tervzsűri eljárásban történő részvétel szempontjából szükséges.

A feladatok ellátására a Tunnel Szolgáltató és Kereskedelmi Kft. (1078 Budapest, Marek József utca 36. adószám: 10682313-2-42, képviseli Kvasz Mihály Tamás, ügyvezető) nyújtott be árajánlatot, amely alapján a tájépítészeti tervezési feladatok díja:

· nettó tervezői díj: 2 990 000 Ft,

· 27% ÁFA: 807 300 Ft,

· bruttó tervezői díj: 3 797 300 Ft.

A tervezővel kötendő szerződés alapján az elvégzendő feladatok magukban foglalják különösen az engedélyezési szintű tanulmányterv elkészítését, amelynek során szükséges:

· a település meglévő és tervezett zöld-kék infrastruktúra hálózatszemléletű bemutatása;

· a tájépítészeti, zöldinfrastruktúra-tervezési szempontok érvényesítése a projektben;

· az egyes projektelemek tájépítészeti módszerekkel történő kialakítására vonatkozó javaslatok kidolgozása, különös tekintettel a biológiai aktivitásérték és a biodiverzitás szempontjaira;

· a vízépítési elemek tájépítészeti, zöld szempontú kialakításának elősegítése;

· a tanösvény tájépítészeti kialakítására vonatkozó javaslat elkészítése;

· a városi hősziget-hatást csökkentő megoldások alkalmazása.

A tervező feladata továbbá a Tervzsűri I. és II. köréhez kapcsolódó tervezési, szakmai feladatok elvégzése, a tervzsűri véleményének figyelembevételével szükséges tervmódosítások elkészítése, valamint a pályázati eljárás során esetlegesen szükségessé váló szakmai közreműködés.

A tervezési szerződés alapján a teljesítési határidők az alábbiak szerint alakulnak:

1. az első részszámla alapját képező teljesítésre a szerződés hatálybalépésétől számított 21 munkanapon belül kerül sor;

2. a második részszámla a Tervzsűri véleményének Tervező általi kézhezvételétől számított 30 napon belül esedékes.

A szerződés alapján a tervező a számlákat a teljesítés igazolását követően nyújthatja be, a fizetési határidő 15 nap.

A fentiek alapján javaslom a Tisztelt Képviselő-testületnek a Tunnel Szolgáltató és Kereskedelmi Kft. által benyújtott árajánlat elfogadását.
HATÁROZAT TERVEZET

Tárgy: A KEHOP_PLUSZ-2.2.1-25 „Zöld-kék infrastruktúra fejlesztések településeken” című pályázati felhívás keretében benyújtott „A kunszentmiklósi Bak-ér revitalizációja” című pályázathoz kapcsolódó tájépítészeti feladatok ellátására vonatkozó tervezői ajánlat elfogadása
Kunszentmiklós Város Önkormányzatának Képviselő-testülete megtárgyalta a KEHOP_PLUSZ-2.2.1-25 „Zöld-kék infrastruktúra fejlesztések településeken” című pályázati felhívás keretében benyújtott „A kunszentmiklósi Bak-ér revitalizációja” című pályázathoz kapcsolódó tájépítészeti feladatok ellátására vonatkozó tervezői ajánlatról szóló előterjesztést, és az alábbi döntést hozza:

1. A Képviselő-testület jóváhagyja a Tunnel Szolgáltató és Kereskedelmi Kft. (1078 Budapest, Marek József utca 36. adószám: 10682313-2-42, képviseli Kvasz Mihály Tamás, ügyvezető) által adott, a „A kunszentmiklósi Bak-ér revitalizációja” című pályázathoz kapcsolódó tájépítészeti tervezési feladatok ellátására vonatkozó árajánlatot, összesen nettó 2 990 000 Ft + 27% ÁFA, azaz bruttó 3 797 300 Ft összegben.

2. A Képviselő-testület jóváhagyja az előterjesztés mellékletét képező Tájépítész Tervezői Szerződést, és felhatalmazza Kunszentmiklós Város Polgármesterét annak aláírására.

3. A Képviselő-testület megállapítja, hogy a tájépítész tervező bevonása a pályázat szakmai követelményeinek teljesítése, valamint a pályázat Tervzsűri eljárásának sikeres lebonyolítása érdekében szükséges.

4. A Képviselő-testület felhatalmazza a Polgármestert, hogy a pályázat további előrehaladásához, a Tervzsűri I. és II. fázisához, valamint az esetlegesen szükségessé váló további szakmai egyeztetésekhez és hiánypótlásokhoz kapcsolódó, a szerződés keretei között szükséges intézkedéseket megtegye.

Határidő: azonnal, illetve folyamatos 
Felelős: 
· Lesi Árpád polgármester


Kunszentmiklós, 2026. április 23.

 Lesi Árpád sk.
  polgármester

